Unión del Pueblo Navarro talde parlamentarioari atxikitako foru parlamentari Maribel García Malo andreak galdera egin du (9-19/PES-00014), zaintzaile, gerokultore, etxez etxeko laguntzako laguntzaile eta laguntzaile pertsonaleko lanbide-kategorietarako behin-behineko gaikuntza jaso duten pertsonei buruz. Hona Nafarroako Gobernuko Eskubide Sozialetako kontseilariaren erantzuna:

Hona gaikuntza prozedurak onetsi ziruen ebazpena argitaratu zenetik (apirilaren 20ko 76. NAO) 2019ko otsailaren 11ra bitarte behin-behineko gaikuntza jaso duten pertsonen kopurua, lanbide-kategoriaren arabera:

|  |  |  |  |
| --- | --- | --- | --- |
| **Lanbide-kategoria** | **Emakumeak** | **Gizonak** | **Guztira** |
| Etxez etxeko laguntzako laguntzailea | 36 | 3 | **39** |
| Gerokultorea | 29 | 3 | **32** |
| Zaintzailea | 10 | 1 | **11** |
| Laguntzaile pertsonala | 2 | - | **2** |
| **Guztira** | 77 | 7 | **84** |

Jasotako eskbideetatik, 34 baztertu dira, honako arrazoi hauek direla medio:

* Beste kategoria bateko lanak akreditatzea (4 eskabide).
* Eskatutako kategoriako lanik ez akreditatzea (23 eskabide).
* Lanak akreditatzea, baina 201ko abenduaren 31z gero egindakoak (3 eskabide).
* Zaintzaile lanak ikastetxeetan egitea (3 eskabide).
* Betekizunen ziurtagiririk ez aurkeztea eta akats hori ez zuzentzea (eskabide bat).

Pertsona berak zenbait lanbide-kategoriatan akreditatzea eska dezake.

Bazter utzitako eskabideak honako kategoria hauei dagozkie:

|  |  |
| --- | --- |
| Etxez etxeko laguntzako laguntzailea | 13 |
| Gerokultorea | 6 |
| Zaintzailea | 7 |
| Laguntzaile pertsonala | 8 |

*Lanbide kategoria bakoitzaren pertsonen zerrenda (aski NANa ematea, datuen babesa gordetzeko), sexu, adin, eta nazionalitatearen arabera.*

Ezin dugu eskatzaileen NANik eman, datuen babesari buruzko legea dela eta. Ezta naziotasuna ere, datu hori ez baitzen eskabidean exigitzen. Azkenik, adina ez da jasotako eskabideen kontrol-fitxategian erregistratu.

Salbuespenezko gaikuntza emanzaien pertsonen kopurua bai eman daiteke:

|  |  |  |  |
| --- | --- | --- | --- |
| **Lanbide-kategoria** | **Emakumeak** | **Gizonak** | **Guztira** |
| Etxez etxeko laguntzako laguntzailea | 265 | 14 | **279** |
| Gerokultorea | 113 | 7 | **120** |
| Zaintzailea | 50 | 5 | **55** |
| Laguntzaile pertsonala | 2 | 1 | **3** |
| Guztira | 430 | 27 | **457** |

Mendekotasuna duten pertsonentzako erakunde-arretan eta mendekotasuna duten pertsonentzako etxeko arretan profesionaltasun-ziurtagiria 2019ko otsailaren 11n jaso duten pertsonen kopurua ere eman dezakegu. Hona:

|  |  |
| --- | --- |
| **Profesionaltasun-ziurtagiria** | **Erregistratutako eta emandako profesionaltasun-ziurtagirien kopurua:** |
| Mendekotasuna duten pertsonentzako etxeko arreta | **636** |
| Mendekotasuna duten pertsonentzako erakunde-arreta | **3.151** |

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2019ko otsailaren 22an

Eskubide Sozialetako kontseilaria: Miguel Laparra Navarro